双调・十棒鼓
作者：无名氏
朝代：元

paragraphs: 将家私弃了，向山间林下；竹篱茅舍，看红叶黄花。
待学那邵平，邵平多种瓜；闷采茶芽，闲看青松猿戏耍。
麋鹿衔花，舟横在古渡。
古渡整钓槎，夕阳西下；把《黄庭》《道德》都看罢，别是生涯。
将茅庵盖了，独木为桥；提一壶好酒，闲访渔樵。
洞门儿半掩，半掩无锁钥；白云笼罩，香风不动松花落。
平生欢笑，松林下饮酒。
饮得沉醉倒，山声野调；衲被蒙头直到晓，有甚烦恼。
不贪名利，休争闲气；将衤阑袍脱下，宣敕收拾。
金银垛到，垛到北斗齐；都成何济，过了一日无一日。
谁落便宜，有钱不使。
不使图甚底？谁是呆痴？儿孙自有儿孙力，悔后应迟。
将簪冠戴了，麻袍宽超；拖一条藜仗，自带椰瓢。
沿门儿花得，花得皮袋饱；傍人休笑，甘心守分学修道。
乐乐陶陶，春花秋月。
秋月何时了？心中欢乐；且自清闲直到老，散诞逍遥。